Képviselő testületi előterjesztés:

Nemesszalók polgármestere részére a Magyar Energetikai és Közmű-szabályozási Hivataltól VKEFFO_2017/2016-1 (2017) ügyiratszámú levél érkezett, mely levélben foglaltaknak és a Vksztv. 61/B. § és a 5/G. § előírásainak megfelelően a Nemesszalók szennyvízelvezető és – tisztító víziközmű-rendszeren lévő ellátásért felelős önkormányzatoknak el kell készíteni egy megállapodást a Nemesszalók szennyvízelvezető és – tisztító víziközmű-rendszerre vonatkozóan. 
A megállapodásban meg kell határozni a víziközmű-rendszeren lévő ellátásért felelősök jogait és kötelezettségeit, ki kell választani az ellátásért felelősök közül az ellátásért felelősök képviselőjét.
Az ellátásért felelős önkormányzatok képviselőjét a Vksztv. 5/G. § (2) bekezdés szerint egyszerű többséggel kell meghatározni, úgy hogy az érintett ellátásért felelősök szavazati aránya a víziközmű-rendszeren fennálló tulajdoni érdekeltség nettó könyv szerinti értékének megfelelően kell, hogy alakuljon.

Jogszabályi háttér:
Vksztv. 5/G. § 
 (1) Ha a víziközmű-rendszeren több ellátásért felelős is tulajdonnal rendelkezik (a továbbiakban: közös ellátásért felelősséggel érintett víziközmű-rendszer), akkor az érintettek az ellátásbiztonság követelménye érdekében írásban megállapodnak
a) a víziközmű-rendszerrel kapcsolatban e törvényben és végrehajtására kiadott jogszabályokban az ellátásért felelős számára meghatározott jogok gyakorlása és kötelezettségek teljesítésének módjáról és feltételeiről,
b) az ellátásért felelősök képviseletéről.
(2) Az ellátásért felelősök az (1) bekezdésben meghatározott megállapodást egyszerű többséggel hozzák meg, ahol a szavazati arány az ellátásért felelősök víziközmű-rendszeren fennálló tulajdoni érdekeltsége nettó könyv szerinti értékének megfelelően alakul.

A Nemesszalók szennyvízelvezető és - tisztító víziközmű-rendszeren az ellátásért felelősök tulajdoni érdekeltsége és szavazati aránya:
Nemesszalók település nettó könyv szerinti érték: 140.792.689 Ft              45 %
Nagyalásony település nettó könyv szerinti értéke:87.604.340 Ft	28 %
Dabrony település nettó könyv szerinti értéke: 84.475.613 Ft	27 %


Az ellátásért felelősök a fentieknek megfelelően a csatolt mellékletben található "Megállapodás a Nemesszalók szennyvízelvezető és - tisztító víziközmű-rendszer ellátásának biztonsága érdekében" című megállapodást hozták létre.

